Lo-Renz-O/malagasy-sentence huggingface dataset:
Hita araka izany, fa misedra olana ny taranja malagasy eny anivon’ny fampianarana tekinika. Ity taranja ity anefa dia azo ambara fa manana anjara toerana lehibe amin’ny fanabeazana ireo tanora ho tekinisianina. Noho izany, dia tsy mety ny fametrahana ity taranja ity amin’ny fotoana izay heverina fa mandreraka ny mpianatra. Anjaran’ireo tomponandraikitra isan-tsokajiny eo anivon’ny sekoly no mandrindra sy mandamina ny momba izany.
Nampitondraina ny lohateny hoe fomba famolavolana boky fampianarana literatiora miainga amin’ny fitsikerana ny boky fary mamy kilasy voalohany ity asa fikarohana ity natao hanehoana ny mety sy ny tsy mety ao aminy , ary avy amin’izany no hisintonana ny fanatsarana tokony hatao. 0- 3 anton’ny safidy
Mauro, op. Cit. , tak 262-263 le roi radama i contribua à l’évolution du style vestimentaire les costumes des hommes se sont inspiré des uniformes des officiers de l’armée royale les femmes ont progressivement adopté des robes reproduisant celles portées par les reines 56 d. , tak 262 les chanteurs jouaient des tambours fandrotrarana, des violons hisatra 57 ranaivoarson, op. , tak 80. 58 ranaivoarson, op. , tak 46.
Raha milaza toerana misy ny mpiteny ny mpisolo toerana, izany hoe rehefa renifeo -t- no ampiasaina, ny zanapeo iafarana dia mitondra ny endriky ny fanehoan-javatra. Ny -o oy dia mitory fanehoan-javatra mifintina na mifintina fa ny -y ? -ia ky kosa dia milaza ny fanehoan-javatra mivelatra. Raha anombanana elanelana ny renifeo afovoany dia ny renifeo -r- no ampiasaina ka amin’izany ny zanapeo iafarana dia manampy ny renifeo afovoany amin’ny fanombanana elanelana ny -oa dia manondro ny akaiky fa ny -oy kosa manondro ny lavitra. Raha j- sy no renifeo afovoany dia tsy manana hevitra manokana ny ny zanapeo iafarana fa manampy ny renifeo afovoany amin’ny fanamafisana ny fifintinana ho an’ny zanapeo -o ary fivelarana kosa ho an’ny zanapeo -y. S. Rajaona 1972, 6.2.10-6.2.23, tt.613-622 ; rabenilaina 1974, 2.1.3, tt. 125-130 .
Sarin-teny lahateny vakodraza? A takila ohatra lanjan’ny sarin-teny epiphore tamberim-boan- teny am- paran’andalana mifanesy. Indreto ary isika tanora 49 andalana 7-10 mivondrona isika e, tanora hanasoa ny tanintsika e, tanora fahaleovan-tena ara- toekarena e, tanora izany ro ilain’ity firenena e, tanora manainga ny tanora hifanome tanana hiaraka hampadroso ny firenena satria izy ireo no ho avin’ny firenena rahapitso.
Aminy. Raha handray fanapahan-kevitra indray ny malagasy dia marimaritra iraisana ny azy no zava-dehibe fa tsy hevitro izaho samy irery na ny didiko fe-lehibe. Tononkalo miisa enimpolo 60 ao anaty vondrona ambara dia ampiasan’i nampoina andalana antonony avokoa eo amin’ny halavany. Tsy azo lavina fa tsy lalàna raikitra akory no ampiasan’ny mpanoratra ity andalana antonony ity. Na dia voasokajy ho andalana antonony aza mantsy ireo ohatra noraisina ireo dia mety hihoatra na ho latsaky ny famaritana nomena ny andalana sasany. Ohatra ’lay tonga hamonjy. Andalana fohy 1 2 3 nisy taminao no tsy afaka ato an-tsaiko andalana lava 1 2 3 4 5 6 7 8 midika izany fa tsy voafetran’ny lalàna ny famoronana loatra ny fihetseham-po nananan’ny mpanoratra ka mety hiovaova hatrany ny andalana ampiasainy
Nangina ny feom-boromanga nilaozan’ny tiana tsy toky sento no tonga mitranga misolo ’lay hirany omaly miandry ny kintan-kisanga hivimbina kalo hampifaly fa leon’ny fitia misoloky masina r’ilay nita ony tongava, tojoa’zay irina, falia any ankibon’ny fony fa izy no tompon’ny saha -ny sento tsy hisy intsony fa efa nisinda, nivaha faly fa nahefa dina! 3-12-90
Nanombinana ny anay sy randria ny lokom-pilazana mampihetsi-po noho izany dia entina mandona ny fo amam- panahin’ny olona resen-dahatra mba hanova ny fiheverana raiki-tampisaka ao aminy, dia ny fanamelohana an’i mavo izay noheveriny fa namono an-drandria ary mikendry hampitsahatra avy hatrany ny fiampangany azy ny mpiteny
Fitaovana iray mamoaka ny sary ny fahitalavitra. Misy karazany maro izy io raha ny marika entiny. Qhatra philips, toshiba, tvs, sony, sharp, samsung, panasonic, canon, pioneer, samy hafa koa anefa ny habeny sy ny endriny. Ao ireo tena lehibe, misy ny antonontonony, misy ny tena kely. Eo amin’ny endriny indray dia misy ilay mibotsin- damosina, ao koa ireo fisa-damosina. Ny sasany somary mivoitra ny écran-ny, ny sasany fisaka ny. Raha ny loko avoakany, misy ahitana maro loko, misy roa fotsiny mainty sy fotsy mba hahafahana mandefa ny sm dia tsy maintsy ampifandraisina amin’ny magnétoscope sy na lécteur amin’ny alalan’ny kofehy manokana mpitondra herinaratra fil ny magnétoscope sy na lecteur no fitaovana anatsofohana ilay fitaovana mitahiry ny sm toy ny kasety, kapila mangirana ka ahafahany miseho eny amin’ilay fahitalavitra. Ahitana bokotra maromaro tsindriana ahazoana mandefa sy manajanona an’izany. Ireto avy ireo bokotra tsara ho fantatra amin’izany ny bokotra miloko mena matetika dia fandefasana sy famonoana ny bokotra fikarohana haingana ny sary. Ity dia ahafahana mijery haingana kokoa mandroso na mihemotra ny bokotra fampijanonana ny fihodinan’ny sm ao anatin’ny magnétoscope ka rehefa mijanona io fihodinana io dia tsy mihetsika ihany koa ny sary mivoaka eny amin’ny fahitalavitra ny bokatra fampandehanana miadana izay ahafahana mijery araka ny tokony ho izy amin’izao fotoana firoboroboan’ny teknôlôjia izao, efa misy ny fandefasan- davitra télécommande ou commande à distance ity fitaovana kely ity dia mahafehy iretsy bokotra maro voalaza etsy ambony iretsy, saingy tsy mila manatona ny fahitalavitra na magnétoscope intsony rehefa misy ilaina .
Ohatra efa andron’ny fivavahana izao anaka sady indrindra efa vazaha ny tany. Masoandro anankiroa naposak’andriamanitra hanazava antsika malagasy ireo, mbola maro ihany koa anefa ireo malagasy nifikitra mafy tamin’ny nentin-drazana. Ohatra io randrema io no andriamanitra kelin’iny faritra iny tamin’izany. Ravainafo no anaram-bosotra tena nahalalan’ny maro azy noho izy nalaza ho mahalatsa-baratra sy mahadoro olona am-pitsanganana. Na dia tsy nahomby tamin’ny fiarovana an-drainibakovelo sy ny tariny aza ny odiny, dia mbola ranolava ihany ny mpiditra ho taizany ny odin-drazana no nahabotrabotra hatrizay
Izay no anjara biriky nentina nanatsara ny fomba fampianarana ny zana-taranja riba sy ny fampianarana ankapobeny. Ny azo amintinana azy dia mifameno ary mifamatotra ny lafiny fampianarana sy ny lafiny fitantanana ny sekoly. Tompona nadraikitra amin’ny fampandehanana sy ny fanatsarana ny taranja tsirairay ny sekoly, satria izany no antom-pisiany. Ary farany, tsy tokony hatao ambanin-javatra ny taranja malagasy satria io ny sehatra voalohany mamolavola ny ankizy amin’ny maha olona azy manontolo. Ao mantsy no ahitana ireo fomba fiheverana sy fomba amam-panao nadrindran’ny ntaolo ny fiarahamonininy izay tena mila heverina amin’izao vanim-potoana ankehitriny izao. Ny mpampiantra dia tsy mpanome fahalalana fotsiny fa natao hiantoka ny fanabeazana ny tanora izay napetraky ny fianakaviana sy ny firenena taminy45, ka amin’ny alalan’ny fampivoarana ny asa fampianarana indrindra fa ny taranja malagasy no hahatanteraka izany.
Hajaina, ny fihetseham-po maha-kanto ny tononkalon’i claude d. R ratsimandresy na ratsarazaka daud , in bulletin de l’académie nationale des arts, des lettres et de sciences, 8 jolay 2004, tak. 44 96 ch ravoajanahary, ny tantaran’ny haisoratra malagasy in fanasina, 1896-1915, op, cit, tak. 2
Ny gazety sy ny zava-nisy nisongadina teo anelanelan’ny taona 1945-1960 no hovelabelarina ato amin’ny fizarana voalohany. Mifampiankina tanteraka ireo. Matetika ny mpanao gazety no mitondra sy mitatitra ny zava-nisy teo amin’ilay firenena nipoirany na any amin’ny firenen- kafa. Tahirin-kevitry ny fiarahamonina ny gazety sady fitaratra azo itarafana ny toe-tsain’ny vahoaka. Hoy ny mpanao gazety iray vavolombelon’ny hetahetam-pireneny ny gazety. 12 fiasana mahomby enti-mitaiza ny vahoaka sy ny mpitondra ihany koa izy ireny. Amin’ny maha-fitaovam-panabeazana ny gazety, dia mirakitra fahalalana maro izy ara-tsiansa, ara-piaraha-monina, ara-kolontsaina, indrindra ny lafiny literatiora. Indro àry hovoaboasana ao amin’ny toko voalohany ny mombamomba ireto gazety dimy nanompanana ny fikarohana ireto takariva, takariva ankehitriny, fandrosoam-baovao, fanasina, vaovao frantsay-malagasy. Saingy mialoha izany dia hisy tsiahy fohy mikasika ny niandohan’ny gazety malagasy voalohany. Ao amin’ny toko faharoa kosa no hamakafakana ireo zava-nisy eran-tany sy teto madagasikara, taloha sy nandritra ny vanim-potoana 1945 1960.
Rony oran-tsentosento no misinda ankehitriny, ka misolo tany vao zany lasinay fahiny. Indro lanitra no tsinjo mba manotrona eto izao; ka ny tsantan ny anjely no manakoako ao. Efa ritra sady maina, zany ranomasontsika, efa tonga manoloana zany tsiky sy mozika; zany taninay taloha feno hovitry ny tany, zao ny lapa feno soa no misolo ny tomany.
Ireo sekoly nianarany araka ny efa voalaza tao amin ny zana-pizarana 1.2.2.3, dia zaza nahay ny mpanoratra. Tsy ho nisy anefa izany raha tsy tao ireo sekoly namolavola azy. Indro haseho amin ny fafana ny sekoly, ary ny toerana nianarany.
Manoloana ny famakafakan-kevitra indray, dia azo lazaina fa misy ny tsy firindran’ny asa eo amin’ny samy mpampianatra. Hita mantsy fa samy manao izay tiany hatao ny mpampianatra, ka tsy misy ny rindran-damina eo amin’ny programam-pampianarana. Hita izany teo amin’ny kilasy voalohany, izay nisy nanao ny famakafakan-kevitra, kanefa nisy ihany koa ny tsy nanao azy. Nolazaina mantsy fa any amin’ny kilasy famaranana vao hatao izany. Raha fotorina akaiky ihany koa, dia ny sokajy siantifika indray no tena nandalina ny famakafakan-kevitra, izay lahateny atao an-tsoratra, noho ny sokajy literera, izay heverina fa havanana amin’izany. Azo tsoahina avy amin’izany fa misy dia misy tokoa ny tsy fahaiza- mandamina sy mandrindra ny asa eo amin’ny mpampianatra ao amin’ny l. M. A.
Tsy tongatonga ho azy ny asa soratry ny mpanoratra fa vokatry ny zava-misy eo anivon’ny firenena. Manamarina izany ch rajoelisolo ny literatiora dia vokatry ny zava-misy fa tsy tongatonga ho azy 17. Mbola manamafy izany i marcel proust ao amin’ny l’ uvre d’art et l’imagination , nosoratan’i picon ny atao hoe asa soratra dia fandinihana sy famoahana ny zava-misy marina. Tsy mpamorona intsony izany ny mpanoratra, fa mpandinika sy mpitatitra ny zava-misy fotsiny ao anatin’ny asa sorany, satria efa hitany sy tsapany na niainany mihitsy aza ilay izy 18raha jerena ny zava-misy, ny mpitondra rehetra nifandimby teto madagasikara, dia tsy nikatsaka ny tombontsoan’ny vahoaka, fa ny ho azy manokana sy ny akaiky azy no tena nimasoany. Izany no nahatonga azy ireo hanararao-pahefana, ary nitarika azy ireo koa hanao ny tsy rariny amin’ny vahoaka.
Mbola mikofokofo mitomany ravao ary inona ity itomanian-dry e! Ny ranomason-dry angaha hitondra an-dry ho aiza? Manatona lazao haingana. Iza no nahabevohoka an-dry? Iza ho’aho ny rain- janak’indry? Tsy maintsy lazain-dry ahy izany, izao dia izao. Haingan’indry e! Iza? Hamaly indry sa tsia no toa mihenahena fotsiny? Sao eo imason-drain-dry indry vao hiteny. Iza! Iza ho’aho? Tody malefaka izaho ry nenitoa! Ravao taitra mitodika any amin’i tody, mivandraka an’i mbola avy eo an! Torana midaboka. Maty ny jiro .
Tsy ny hakiviana noho ny hasarotry ny fiainana ihany no vesatra mahazo ny tsirairay ankehitriny, fa eo ihany koa ny fifanambakàna araka ny voalaza tetsy ambony. Izany no mahatonga ny tsindrihazolena sy ny tsy rariny ampiharina amin’ny madinika, izay misy akony isan-tokantrano. Manimba ny rehetra monina ao amin’izany tokantrano izany tokoa mantsy io tarehin-javatra iray io. Tsy mitazam-potsiny ny mpanoratra eo anatrehan’ireny. Ohatra iray ahatarafana izany ilay tononkalon’i niry-solosoa mitondra ny lohateny hoe varavarana ny asa soratra, hoy izy, no hitety ny isan-tokantrano miaina ny tsy rariny ireny. Ny eritreritro miritsoka fitiavana fotsy varavarana mamangy ny rehetra, vonto fangorahana ireo nidiran-doza iharan’habibiana didina hanan-dratsy mihinana ny anànany mihinana ny namany ka lasa mpifandrafy!73 tsy ho vitan’ny mpanoratra amin’ny herin’ny tenany samy irery ny fanitsiana sy fanovàna ny mpiara-monina aminy. Ilaina noho izany ny mitondra am-bavaka azy ireny.
Ny amin’ny fiheveran’ny malagasy ny fiainana sy ny aina ary ny amin’ny fanahy. Lafin-javatra mifaningotra ny amin’ny fiheverana ny aina sy ny amin’ny fanahy teo amin’ny malagasy, ka nahatonga azy ny malagasy hanana ny fomba fomba fijery manokana mahakasika ny fiainana. Hita taratra ao amin’ny fomba fanafanana omby ny fiheverana samihafa mahakasika azy ireo. Andaniny, ny fanafanana omby dia maneho ny fitohizan’ny fiainana aorian’ny fahafatesana. Io no mitarika ny fiheverana malagasy ny amin’ny finoana ny tontolo tsy hita maso na ny tontolon’ny fanahy. Ankilany anefa, na eo aza io fiheverana io, ny fomba ihany koa dia maneho ny fankamamian’ny malagasy ny aina. Ndeha àry hojerena voalohany ny fiheveran’ny malagasy ny fiainana.
Sampana iray ao anatin’ny antrôpôlôjia mandalina ny fiarahamonina ny antrôpôlôjian’ny fanabeazana. Tany amin’ny tapany faharoan’ny taonjato faharoapolo tany ho any, izany hoe nanodidina ny taona 1960, no niforonan’ity siansa ity voalohany, tany amerika avaratra 22. Toerana maro maneran-tany no
Tsy fialamboly velively fa fanehoana ny zava-misy arakaraka ny sehatra anatontosana azy ny literatiora am-bava miendrika hira amin’ny fahafatesana. Ohatra hafa ny endrika isehoan’ny sala, ny tokantany nefa samy tontosaina mandritra ny fiandrasam-paty avokoa. Hita misongadina eto ny toetra maha vavy sy ny maha lahy. Ny vehivavy be ranomaso kokoa raha oharina amin’ny lehilahy. Ity tokatoka na tokantany ity dia azo itarafana ny fomba fiheveran’ity fiarahamonina ity ny amin’ny fahafatesana. Ny mahatalanjona, rehefa maty ny olona iray dia izay fotoana mamy niarahana taminy no ahatsiarovana azy. Fanontaniana mipetraka ny hoe moa ve voarain’ny maty tokoa ireny resaka atao aminy ireny ? Fa maninona ny mpitokatoka no miteny hoe alay malaky arô iaho ha araka anareo. ? 106 ankoatra izany, azo lavina ny hevitry ny mpandinika sasany milaza hoe fialamboly ny literatioara. Izany hoe tsy voatery; miankina amin’ny trangan-javatra iray izany toy amin’ny fahafatesana araka ny ahitana ny endrika isehoany avy sy ny vontoatiny izany.
Mangina dia mangina ny alina. Alina maizim-bolana. Fotoana ahafatesan’ny jiro eny ankadifotsy misy an-dry dr rabary fanaon-dry dr rabary mivady ny manatitra ny vahiny hatreny amin’ny arabe. Mamaraparana ny resaka tsy manam-pahavitana. Misasa-dalana tsy ahatongavana eny amin’ny arabe anefa, toy ny fiavin’ny sakany fitsambikin’ilay tovolahy avy ao anaty haizina e. R. , ho avy ny maraina, tak. 140
Ny kristianisma izay tena niroborobo fatratra tamin’ity taona sivifolo ity. Hita hatraiza hatraiza ny mpitory ny tenin’ny soratra masina. Feno azy ireo ny sisin-dalàna, ny elakelan-trano, ny tsena mitaona olona izy ireo hanaraka ny foto-kevitra ifaharany avy. Sectes no anarana niantsoan’ny olona azy ireny. Vokatr’izany, dia mitombo hatrany ny tsy fitoviana ara-poto-kevitra, hany ka nirongatra ny asa fampihorohoroana. Anisan’ny lehibe tamin’izany ny napoakan’ny mpiara-dia amin’i osama ben laden tany etazonia tamin’ny 11 septambra 2001. Noho izany, dia miaina ao anatin’ny tsy fandriam-pahalemana ny vahoaka. Taty amin’ny tany andalam-pandrosoana, dia nanampy ny korontana efa nisy ny valan’aretina tahaka ny cholera, sida, ny tazo mahery. Eo anatrehan’izany rehatra izany anefa, dia loza mananontanona ihany koa ny fahasimban’ny tontolo iainana. Vokany, mielanelana lavitra ny fiainan’ny mpiara-belona tsy mitovy saranga. Ahatarafana ireo voalaza teo ireo daholo ny fiainan’ny vahoaka teto madagasikara. Andeha ary hotanisaina fohifohy etoana ny momba izany. 1.3.2-ny zava-misy ara-tsôsialy teto madagasikara
Tsy mamela ny zanaka naterany hiala eo anatrehany ny reny. Misakana ny zanany tsy hivily amin ny lalàm-piarahamonina ihany koa izy. Mitaiza sy mikarakara ary manabe azy ho olom-banona no tena imasoany. Ny fitiavana voajanahary, efa mitoetra ao anatiny, miampy ny fahatsapany ny andraikiny no mahatonga izany. Tsy mahafoy ny sombin ny ainy ny reny na inona na inona mitranga eo amin ny fiainany. Nohamafisin i clarisse ratsifandrihamanana amin ny fametrahana sombiny avy amin ny tantara eo amin ny hoditry ny boky izany nivava sy nikoro ny sisa fanantenan i sahondra nanosika an i bakoly ny ray aman-dreniny, naloan izay nahitany masoandro ny nofo avy amin ny nofony, ary lavin ny akàny nahafoizany ny ra avy amin ny rany. Kanefa tsy nandao an i bakoly izy.
Tsy diso anjara ao amin’ny sehatry ny fanabeazana ny literatiora. Natao ho an’ny olona rehetra izy saingy miankina amin’ny tsirairay ny fahatafitan’ny hevitra tiany hambara. Hoy mantsy i lila ratsifandrihamanana manampy ny tsirairay eo amin’ny fanefena ny mahaolona azy ny literatiora 58. Manamafy izany ihany koa ny voalazan’i nofy manao hoe natao handresy lahatra ny vahoaka amin’ny levilevim-piainana mianjady, fitaovan-tserasera atao hanabeazana olom-pirenena vonona ny literatiora 59. Azo ambara araka izany fa tsy afa-misaraka ny literatiora sy ny fanabeazana. Ahitana taratra fanabeazana ny boky tantara foronina fa velona indray. Hojerena ato amin’ity fizarana fahatelo farany ity ireo hevitra azo tsoahana ao amin’ny boky. Manana ny hevitra tiany hampitaina amin’ny mpamaky ny mpanoratra raha nanoratra ireny karazana asa soratra ireny. Hoy indrindra i jean paul sartre manambara izany ny anjara asan’ny mpanoratra dia ny mampita hafatra ho an’ny mpamaky 60.
Azo atao, araka izany, ny mitrandraka io lahatsoratra io, toy izao takela-panomanan-desona tsotsotra atolotra izao lohahevitra ny literatiora noho ny teny, izay foto-dresaka eto vontoatiny ny tekinikan’ny fandinihana lahatsoratra tanjona ankapobeny mpianatra afaka mikirakira sy manatsoaka hevitra amin’ny alalan’ny lahatsoratra nodinihiny. Tanjona manokana ara-pahaiza-manao mpianatra mahay manakatra ny hevitra isan-karazany ao amin’ny lahatsoratra, ary mamantatra ny sehatra iompanana ka afaka misintona ny hafatra raketiny ara- pitondran-tena mpianatra manana toe-tsaina tia karokaroka ary mandray andraikitra.
Finoana sy fivavahana 1.3.2.1 nentim-paharazana araka ny fiheveran’ny mpandinika, izay taterin’i e. Ralaimihoatra 1969 76 dia tsy misy firenena na aiza na aiza izay tsy manana izay heveriny ho marina, ka mba nanana ny azy koa ny malagasy. Anisan’izany ny fivavahana atao eny amin’ny doany, izay nolovaina tamin’ny razana ary lazaina koa hoe fivavahana nentin-drazana. Ireo toeram-panasinana voalaza tany aloha, dia saika fantsakan’andriana taloha, fa nanjary doany kosa taty aoriana. Misy ireo teratany vahiny tonga eny mangata-pitahiana amin’ny razan’ny malagasy6. Manatona ireny toerana ireny ny olona mba hangata- pitahiana ho tafita amin’ny fianarana, hanana fahasalamana, hotantanana satria handeha
Raha io fanoharana kely io no anatsoahana hevitra, dia toa mitovy ihany ny havesatry ny fahoriana mianjady tamin’i lazara mahantra sy ilay mpanan-karena niavonavona. Samy nandray ny valin’ny nataony avy izy roa tonta ireo rehefa tonga ny andro fitsarana. Ny niaina fahoriana tety an-tany niafara tamin’ny fiainan- tsambatra tany an-danitra fa ny nianoka tamin’ny harem-be sy filibana kosa niafara tamin’ny fangirifiriana tany amin’ny afobe. Rehefa farany àry dia nahatsapa tena ihany ilay mpanan-karena, ka nifona sy nibebaka tamin’andriamanitra sy i lazara, saingy diso aoriana loatra izany. Azo ambara àry ve fa mety mahatonga ny olona hanana toe-panahy tsara ny fahoriana mihatra aminy?
Lovako t11. Ed. Ambozontany analamahitsy antananarivo. 2001.240p lovako t12. 2002.288p rado pseud andriamanantena g dinitra. Madprint. Antsakaviro. Antananarivo. Déc 1979. 167p zo. Société malgache d’édition. 1989. 228p rajaona s takelaka notsongaina i ambozontany. Fianarantsoa. 1969. 201p takelaka notsongaina ii analamahitsy antananarivo. Natonta fanintelony. Janv 2000. 478p rajaonarivelo a bina. Trano printy loterana. Tananarive. 1971. 117p ranja zanamihoatra pseud randriamananjara e vainafo tononkira ed. Ambozontany fianarantsoa. 143p
Momba ny teny enti-mampianatra amin’ny maha nosy an’i madagasikara, dia ekena fa ilaina ny fahaizana tenim-pirenena hafa toy ny teny anglisy sy ny teny frantsay ohatra. Tsy midika anefa akory izany hoe tokony homena lenta mitovy amin’ny teny malagasy ireny teny ireny any an-tsekoly, indrindra fa any amin’ny fanabeazana fototra. Lazain’i ed andriamalala ao amin’ny boky fanagasiana hoe ny atao hoe fanagasiana dia fanandratana izay maha-malagasy, ary ny fanandratana dia tsy fanafoanana ny zavatra hafa fa fametrahana zavatra sasany eo ambonin’ny zavatra hafa36 milaza ny manam-pahaizana maro eo amin’ny sehatry ny pedagôjia sy ny psikolojia fa ny tenin-dreny ihany no hahazoan’ny ankizy mivelatra ara-tsaina. Rehefa folany tsara ny tenin-dreny dia tsy sarotra ho azy ny hianatra teny vahiny hafa. Koa andraikitra goavana miandry ny fanjakana ny hanampiany ireo manam- pahaizana malagasy momba ny teny mba hikarohan’izy ireo tetika sy paika hahazoan’ny zaza malagasy manovo fahaizana amam-pahalalana amin’ny alalan’ny teniny. Efa natao izany taorian’ny taona 1972, saingy tsy ampy ka tokony hotohizana. Ny resaka voambolana moa no nanahirana, indrindra teo amin’ny taranja siantifika, sy manoloana ny fivoaran’ny tekinôlôjia ankehitriny, kanefa ho hain’ny manam-pahaizana malagasy ny hiatrika izany raha tohanan’ny fanjakana izy. 3122- momba ny paika enti-mampianatra tato anatin’ny taona vitsivitsy izay, dia niovaova ny tetika sy paika novoizin’ny fanjakana fa tokony hampiharina any an-tsekoly, indrindra any amin’ny fanabeazana fototra. Teo ny ppo, ny apc, ny aps. Toa tsy hitan’ny mpampianatra intsony izay hatao ankehitriny, hany ka samy manao izay manavanambanana azy izy ny sasany mampiasa ny apc, ny hafa mirona any amin’ny aps. Tsy ilaina anefa ny fanovaovana ny paika enti-mampianatra raha ny zava-misy amin’izao fotoana izao no jerena. Mba hahafolahan’ny mpampianatra ny paika enti-mampianatra mantsy, dia ny fanatsarana ny fomba ampiasana azy no tokony hotadiavina, fa tsy ny fanovaovana. Tafiditra ao anatin’izany, ny famerenana ny fiofanana taloha fiofanana telo andro miampy fampiharana ary mbola arahana stage ihany koa .
Ity sokajy ity dia mitovy amin’ny fpi, na ny endriky ny fampianarana na ny fomba hidirana ho mpianatra ao aminy. Ny mahasamy hafa ny fpi sy ny fpq kosa dia ity farany dia handoavana saram-pianarana isam-bolana, ka miankina amin’ny sekoly tsirairay ny sarany haloa amin’izany.
Farany izay tsy kely indrindra, dia ireo ray aman-dreny nahitana masoandro, sy ny iray tampo aminay. Ny vola aman-karena, sy ny fitrotroana am- bavaka nataonareo dia sitraka sy telina tokoa, ka hovaliana raha mahatsiaro. Andriamanitra manan-karem-pahasoavana anie hamaly ny soa rehetra nataonareo.
Hasinaamin’ny ankapobeny i. Ny niavian’ny teny hoe hasina ii. Famaritana iii. Loharano nipoirany iv. Ireo sehatra samihafa ahitana ny teny hoe hasina v. Ireo teny sasa- ny ahitana ny hasina a. Hasina amin’ ankapobeny 1. Famaritana -amin’ny ankapobeny -ny hevitry ny mpandinika -araka ny rakibolana ny hevitra hafa a. Hasina amin’ nyankapobeny 2. Famaritana -ara-bakiteny -araka ny hevi-teny -ankapobeny -araka ny mpanora tra
Malagasy raha te ho tafarina. Tsy ny fihetsika ivelany fotsiny no takina hiova, fa indrindra koa ny toe-tsaina. Hoy i e. D andriamalala manamafy izany tsy ny volon-koditra sy ny tarehy amam-bika loatra no maha firenena ny firenena, fa ny toe-tsainy sy ny fomba entiny misaina. Koa raha te ho vanon-ko firenena ny malagasy, dia eo no tokony hampivondronany ny herim-panarenany rehetra 80 ny fandresena ny hakiviana sy ny hakamoana no tokony hatao voalohany ; faharoa, ny fahazotoana miasa ary ny fahaizana mandanjalanja.
Ity dia fihetsika efa mahazatra ny olona saingy eto amin’ny fomba fanehoana fitiavana eto izy dia mahasadaikatra ihany ny maneho azy raha toa ka mbola tsy nifankahalala izy roa. Ny olona efa niaraka no maneho fitiavana amin’ny alalan’ity fihetsika ity ary atao imason’ny olona mba hananan’ilay olon-tiany fitokisana bebe koa.
Nahita angano tokoa ny mponin’ambohijafy rehefa nampivady finoana ka ilay hasina maha olona narovany fatratra no voahosihosy tamin’ny alalan’ny fiarahan’ny zanak’olo-mirahavavy na ilay antsoina hoe kibo tsy omby. Hita araka izany fa ny soatoavina nentin’ny mpanoratra dia ny fanesorana ny finoan’ny malagasy ny razana mba hampitodika azy ireo amin’andriamanitra tokana.